Eda-Ines Etti

Eda-Ines Etti (sündinud 26. mail 1981 Haapsalus) on eesti poplaulja. Ta on kasutanud esinejanime Ines.

2000. aastal esindas ta Eestit 2000. aasta Eurovisiooni lauluvõistlusel lauluga "Once in a Lifetime", mis saavutas neljanda koha.

Lapsepõlv ja haridus
Eda-Ines Etti sündis 1981. aastal Haapsalus. Paar aastat hiljem kolis pere Väike-Maarjasse, kus Eda-Ines hakkas osa võtma kohalikest lauluvõistlustest ja võitis tihti auhindu. 

Ta on lõpetanud Väike-Maarja Gümnaasiumi ja Rakvere Muusikakooli klaveri erialal. Ta on õppinud Eesti Humanitaarinstituudis anglistikat.Eda-Ines Etti 40: Eurovisionil osalemisest särava lauljakarjäärinikroonika.delfi.ee, 26. mai 2021

Muusikaline tegevus
Avalikkuse tähelepanu pälvis tema musikaalsus 1999. aastal ETV laulukonkursil "Kaks takti ette", kus Eda-Ines Etti võitis teise koha. 

Pärast seda salvestas ta laulusolistina koos ansambliga 2QS Production kõigepealt kaks laulu, millest "Lift Me Higher" osutus suhteliselt edukaks.Narva-Jõesuu Hele park navicup.com Järgnesid laulud "One & Only" ja "Illusion of the Happiness".

Silmapaistvalt edukalt esindas Eda-Ines Etti Eestit 2000. aasta Eurovisiooni lauluvõistlusel lauluga "Once in a Lifetime", mis võitis neljanda koha. Singlit saatis mitmes riigis märkimisväärne edu ja Ines sai esineda mitmel pool Euroopas.Eda-Ines Etti wastetimetomusic.wordpress.com Sama aasta lõpus ilmus tema esimene album "Here for Your Love".

2004. aasta detsembris andis plaadifirma Bulldozer Records koostöös Downtown Studiosega välja Inese albumi "15 magamata ööd", kus lõid kaasa Hendrik Sal-Saller, Fred Krieger, Arian Levin ja Johannes Lõhmus, ning 2005. aasta jõulude paiku albumi "Uus päev", mille kümne loo hulgas oli ka Eesti lauluvõistlusel Eurolaul 2006 teiseks tulnud ballaad "Iseendale". 

2006. aasta suvel käis Ines koos Anne Veski ja Ita Everiga mööda Eestit kontserditurneel "Kolme lillekese juubel".

2007. aastal esitas Ines Eurolaulu eelvoorus laulu "In Good and Bad" ning detsembris 2007 ilmus album "Kustutame vead", mille muusika ja sõnad on kirjutatud koos vend Ivoga. Laul sai 2583 häälega 10 finalisti seas 6. koha"Kes? Mis? Kus?" 2008, lk 434–435. See lugu on eestikeelsena ("Öelda võin") ilmunud albumil "Kustutame vead".
pisi|Ines konkursil Eurolaul 2007
2008. aastal võitis ta duetis toonase IBM Eesti tegevjuhi Valdo Randperega TV3 saatesarja "Laulud tähtedega" (saates osales üheksa duetti, millest iga dueti üks osaline oli kutseline laulja ja teine avaliku elu tegelane mõnest muust valdkonnast).

2009. aastal ilmus Eda-Ines Etti album "Kas kuuled mind", mille tuntumaks menulooks sai "Äratatud hing". Mais 2009 esitles Ines singlit "Öine linn". 

Eda-Ines Etti kirjutatud ja esitatud laulud "Iseendale" ja "15 magamata ööd" pääsesid kandideerima telesaates "Eesti otsib lemmiklaulu". Inese ja Valdo Randpere duett esitas seal laulu "Eesti muld ja Eesti süda" (Rein Rannap / Lydia Koidula), mis tuli saatesarja finaalis teisele kohale.

2011. aasta Eesti Laulu konkursil oli Eda-Ines Etti žürii liige.

2011. aasta suvel ilmus album "Kiusatus", mille singlist "Tule-tule" tehti ka video.

2014. aasta telesaates "Laula mu laulu" esitas Eda-Ines Etti Jaagup Kreemi laulu "Torm" nii uuenduslikult ja meelejäävalt, et pälvis tunnustavaid kiidusõnu isegi legendaarselt lauljalt ja heliloojalt Tõnis Mäelt.Inese "Torm" võttis Tõnis Mägi sõnatuks ja silmad veekalkvele: kas sa ise ka aru said, millega sa hakkama said? kroonika.delfi.ee, 16. oktoober 2014

Saavutused
 1998 – pääs Eesti Televisiooni laulusaate "Laulukarussell" televooru
 1999 – teine koht noorte lauljate konkursil "Kaks takti ette"
 2000 – Eurovisiooni lauluvõistluse Eesti eelvooru võit laulu "Once in a Lifetime" esitajana ja neljas koht Eurovisiooni lõppvõistlusel Stockholmis
 2006 – teine koht Eurovisiooni lauluvõistluse Eesti eelvoorus ta enda ja vend Ivo Etti loodud ballaadiga "Iseendale"
 2007 – teine koht Eurovisiooni lauluvõistluse Eesti eelvoorus ta enda ja vend Ivo Etti loodud lauluga "In Good and Bad"

Diskograafia

Albumid
"Here for Your Love" (2000)
"15 magamata ööd" (2004)
"Uus päev" (2005)
"Kustutame vead" (2007)
"Kas kuuled mind" (2009)
"Kiusatus" (2011)

Singlid
+"Once In A Lifetime" (2000)
"Highway To Nowhere" (2002)
"15 magamata ööd" (2004)
"Kallis kas sa tead" (2004)
"Väike saatan" (2004)
"Aarete saar"(2005)
"Suvi on veel ees" (2005)
"Must ja valge" (2005)
"Ma ei tea mis juhtuks" (2005)
"Iseendale" (2006)
"In Good And Bad" (2007)
"Kustutame vead" (2007)
"Keerlen" (2008)
"Legend" koos Tanel Padariga (2008)
"Lõpuni välja" (2008)
"Kus kulgeb kuu" (2008)
"Ja Sina" (2009)"Öine linn" (2009)
"Ükskord" (2009)
"Äratatud hing" (2010)
"Tule-tule" (2011)
"Pilvepiir" (2011)
"Torm" (2014)
"Põlen sinu ees" (2015)
"Maailm minu ümbert kaob" (2015)
"Olgu nii" (2016)
"Vii mind vii" (2017)
"Belle vie" koos Nisrinega (2018)
"Kõik, mis tahta võin" (2020)
"Tuhk ja tolm" koos Jaagup Tuisuga (2022)
"Et Näha Tõde" koos Reketiga (2022)
"Taevasse" (2023)
"Viimane piisk" (2025)

Muusikaauhinnad
Aasta  Võistlus/auhind  Kategooria  Laul  Tulemus1999  Kaks takti ette     2. koht2000  Eurovisioon   "Once in a Lifetime"  4. kohtEesti muusikaauhind  aasta naisartist  "Here for Your Love"  võitEesti muusikaauhinnadaasta raadiohitt"Once in a Lifetime"võitEesti muusikaauhinnadaasta tantsuhitt"Once in a Lifetime"võit2004  Kroonika seksikaim  naine   võit2005  Eesti muusikaauhinnad  aasta naisartist  "15 magamata ööd"  võitEesti muusikaauhinnad  aasta parim album  "15 magamata ööd"  võitEesti muusikaauhinnadaasta hitt"15 magamata ööd"võit2006  Eurolaul   "Iseendale"  2. kohtEesti muusikaauhinnad  aasta naisartist  "Uus päev"  nominatsioon2007  Eurolaul   "In Good and Bad"  7. koht2008  Eesti muusikaauhinnad  aasta naisartist  "Kustutame vead"  nominatsioon"Laulud tähtedega" (Valdo Randperega)    võit2009Eesti Popmuusika AastaauhinnadEesti Koolimissi eriauhind: aasta ilusaim artistAasta popmuusikaauhinnad Kuldne Plaat 2009 on jagatud elu24.postimees.ee, 15. aprill 2009võit2010Eesti muusikaauhinnad  aasta naisartist  "Kas kuuled mind"  nominatsioon

Töö näitlejana
2004. aastal mängis ta koos Ines Aruga Vanalinnastuudio Supiteatri lavastuses "Ines ja Ines" ja 2005. aasta sügisel mängis ta Muusikaliteatri muusikalis "Tuhkatriinu" Haldjas-Ristiema. Ta on näidelnud telesarjades "Õpetajate tuba" (2003–2004, Julia), "Kelgukoerad" (2008, Anniki), "Kättemaksukontor" (2009, Cassandra), "Alpimaja" (2012, Annely) ning mängufilmis "Rotilõks" (2011, hotelli administraator).Eda-Ines Etti IMDb

Töö tele- ja raadiosaatejuhina
Eda-Ines Etti on juhtinud telesaateid "Eurolaul", "Guinnessi rekordid", "Laulud tähtedega", "Usu või ära usu!", "Tenerife", "Eesti talent" ja "Me armastame Eestit", samuti laste laulusaateid ("7 vaprakest", ETV 2001; "Laulukarussell", ETV 2002). Ta on lühikest aega juhtinud kaassaatejuhina ka Raadio 2 hommiku- ja muusikasaateid.

Isiklikku
Eda-Ines Etti vanemad on Tiina ja Avo Etti, tal on muusikust vend Ivo Etti ja poolõde Kristel Prikko. 

Eda-Ines Etti elukaaslane on olnud 2000. aastate alguses laulja Tanel Padar ja hiljem kunstnik Martin Saar. 2008. aasta suvest oli ta lähedastes suhetes portugallasest modelli Francisco d'Oreyga. 

2015. aastast oli tema elukaaslane ja 2016. aastast kihlatu ärimees Mart Vips, kellega tal on novembris 2020 sündinud poeg Gustav.Eda-Ines Etti: Mart oli esimene mees, kellega tuli kindlustunne, mida olen tegelikult vajanud, Anne ja Stiil, 1. september 2021.Ülevaade | Eda-Ines Etti kaaslased läbi aegade: rokkaritest ettevõtjateni, aga ilusad vaadata kõik! Kroonika/Delfi, 06.04.2024. 2024. aasta aprillis teatas Ines, et nad on Mart Vipsiga lahku läinud. Tema uueks kaaslaseks on Silver Gutmann.Palju õnne! Eda-Ines Etti saab teise lapse kroonika.delfi.ee, 13. september 2025

 Viited 

Välislingid

Koduleht
Fännileht

 Tänane sünnipäevalaps Ines: mulle meeldib inimestes loomulikkus ja eks ma ise püüan ka loomulikuma poole annestiil.delfi.ee, 26. mai 2023

Kategooria:Eesti lauljad
Kategooria:Eesti esindajad Eurovisiooni lauluvõistlusel
Kategooria:Väike-Maarja Gümnaasiumi vilistlased
Kategooria:Sündinud 1981